*Tämä artikkeli kertoo Kalifornian San Joséssa sijaitsevasta lentoasemasta. Costa Rican pääkaupunki San Josén lentoasemasta kertoo artikkeli Juan Santamarían kansainvälinen lentoasema. Meksikon San José del Cabon lentoasemasta kertoo artikkeli Los Cabosin kansainvälinen lentoasema.*

**San Josén kansainvälinen lentoasema** (IATA: **SJC**, ICAO: **KSJC**, FAA:n sijaintikoodi: **SJC**, engl. *Norman Y. Mineta San Jose International Airport*) on entisen Yhdysvaltain kauppa- ja liikenneministeri Norman Minetan mukaan nimetty lentoasema San Joséssa, Kaliforniassa. Se sijaitsee noin kolme kilometriä luoteeseen San Josén keskustasta. Lentoaseman pääkäyttäjät ovat Southwest Airlines ja Alaska Airlines.

Terminaalit
-----------

Lentoasemalla on kaksi toisiinsa yhteydessä olevaa terminaalia: vuonna 1990 avattu terminaali A ja vuonna 2010 avattu terminaali B. Kentän ensimmäinen terminaalirakennus, terminaali C, avattiin vuonna 1965 ja suljettiin 2010.

### Terminaali A

Terminaali A:n porttialuetta
Terminaali A:ssa on 16 porttia, jotka on numeroitu 1–16.

Terminaali A ja sen viereinen pysäköintihalli avattiin vuonna 1990 alun perin American Airlinesin käyttöön. Sitä remontoitiin ja laajennettiin vuonna 2009. Sinne tehtiin suurempi lipunmyyntialue, enemmän tienvarsipysäköintitilaa ja suurempi turvatarkastuspiste.

Terminaali A:ssa on myös alue kansainvälisille lennoille. Alueeseen kuuluvat portit 15 ja 16. Näiltä porteilta lähtevät lentoaseman kaikki kansainväliset lennot. Portteja käyttävät myös All Nippon Airwaysin ja Volarisin saapuvat lennot. Kaikkien kansainvälisten lentojen matkustajien täytyy kulkea tullin ja rajatarkastuksen läpi päästäkseen lähtöporteilleen.

### Terminaali B

Terminaali B:n lähtöaula
Terminaali B avattiin virallisesti 30. kesäkuuta 2010. Terminaalissa on hyödynnetty päivänvaloa, ja sinne on sijoitettu modernia taidetta. Siellä on lisäksi istuimia, joissa on tietokoneidan ja puhelinten latauspistokkeet.

#### Pohjoissiipi

Terminaali B:n pohjoissiivessä on 12 porttia, jotka on numeroitu 17–28. Ensimmäiset kuusi porttia otettiin käyttöön 15. heinäkuuta 2009, ja muut portit 30. kesäkuuta 2012. Pohjoissiiven pääkäyttäjä on Southwest Airlines. Muita käyttäjiä ovat Alaska Airlines ja Horizon Air. Myös Delta Air Lines käytti terminaali B:tä, mutta se siirsi lentonsa A-terminaaliin tammikuussa 2012.

### Terminaali C

Terminaali C (matala, tummaikkunainen rakennus) vuonna 2010.
Terminaali C avattiin vuonna 1965 ennen matkustajasiltojen yleistymistä, ja niinpä koneeseennousu terminaalista tapahtui portaita pitkin.

Terminaalin pohjoispääty suljettiin joulukuussa 2007. Se purettiin helmikuussa 2008, jotta terminaali B:n rakennustyöt voitiin aloittaa. Terminaalin loppuosa remontoitiin, ja sinne lisättiin muun muassa suurempi turvatarkastuspiste.

United Airlines, Continental Airlines ja jetBlue Airways siirsivät lentonsa terminaali A:han joulukuussa 2009, ja näiden yhtiöiden porttialue suljettiin ja purettiin. Muut terminaali C:tä käyttäneet lentoyhtiöt pysyivät siellä, kunnes terminaali B:n pohjoissiipi avattiin kesäkuussa 2010.

Terminaali C suljettiin lopullisesti 30. kesäkuuta 2010, ja se purettiin saman vuoden heinäkuussa. Terminaalin paikalla on nykyisin pysäköintialue.

Lentoyhtiöt ja kohteet
----------------------

| Lentoyhtiö | Kohteet | Terminaali |
| --- | --- | --- |
| Alaska Airlines | Guadalajara, Honolulu, Kahului, Kona, Lihue, Portland, Salt Lake City, San José del Cabo, Seattle/Tacoma | A, B |
| Alaska AirlinesHorizon Airin operoimana | Boise, Portland, Reno/Tahoe | B |
| All Nippon Airways | Tokio-Narita | A |
| American Airlines | Chicago-O’Hare, Dallas/Fort Worth | A |
| American Eagle | Los Angeles | A |
| Delta Air Lines | Atlanta, Los Angeles, Minneapolis, Salt Lake City | A |
| Delta Connection | Los Angeles, Salt Lake City, Seattle/Tacoma | A |
| Hawaiian Airlines | Honolulu, Kahului | A |
| jetBlue Airways | Boston, New York-JFK | A |
| Southwest Airlines | Austin, Burbank, Chicago-Midway, Denver, Las Vegas, Los Angeles, Ontario, Orange County, Phoenix, Portland, San Diego, Seattle/Tacoma | B |
| United Airlines | Denver, Houston | A |
| United Express | Denver | A |
| US Airways | Phoenix | A |
| Volaris | Guadalajara | A |

### Rahtilennot

| Lentoyhtiö | Kohteet |
| --- | --- |
| FedEx Express | Memphis, Indianapolis |
| UPS Airlines | Chicago-Rockford, Dallas/Fort Worth, Des Moines, Louisville, Ontario, Philadelphia |

Katso myös
----------

* San Franciscon kansainvälinen lentoasema
* Oaklandin kansainvälinen lentoasema

Lähteet
-------

1. ↑  Norman Y. Mineta San Jose Intl AirportIQ 5010.  Arkistoitu 17.10.2014. Viitattu 5.10.2014. (englanniksi)
2. ↑  Enplanements at All Commercial Service Airports (by Rank) (.pdf) (Sivu 2) FAA. Viitattu 5.10.2014. (englanniksi)
3. ↑  Delta Airlines moving to Terminal A next week  13.1.2012. San Jose Mercury News. Viitattu 6.10.2014. (englanniksi)

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **San Josén kansainvälinen lentoasema**.
* San Josén kansainvälinen lentoasema (Form 5010 PDF) (englanniksi)

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:San Jose International Airport